யேம்சு மோரிசன்

யேம்சு டக்ளசு மோரிசன் (James Douglas Morrison) இசுக்காட்லாந்து நாட்டில் பிறந்த ஆத்திரேலிய இயற்பியல் வேதியியலாளர் ஆவார். ஆத்திரேலிய அரசாங்க கௌரவ விருது, ஆத்திரேலிய அறிவியல் கல்விக் கழக உறுப்பினர், எடின்பரோ இராயல் கழக உறுப்பினர், இராயல் ஆத்திரேலிய வேதியியல் நிறுவன உறுப்பினர் என்ற பல சிறப்புகள் மோரிசனுக்கு உண்டு. கிளாசுகோவில் பிறந்து அங்கேயே மோரிசன் கல்வி கற்றார். 1945 ஆம் ஆண்டில் இளம் அறிவியல் பட்டமும் 1948 ஆம் ஆண்டில் முனைவர் பட்டமும் பெற்றார். பொதுநலவாய அறிவியல் மற்றும் தொழிற்சாலை ஆய்வு நிறுவனத்துடன் இணைந்து பணியாற்றுவதற்காக 1949 ஆம் ஆண்டு ஆத்திரேலியாவிற்குச் சென்றார். அங்கு இவர் எக்சுகதிர் படிகவியல் ஆய்விலிருந்து பொருண்மை நிறமாலையியல்  ஆராய்ச்சி தலைப்புக்கு மாறினார். 1967 ஆம் ஆண்டு மெல்போர்னிலுள்ள  லா டிரோப் பல்கலைக்கழகத்தில் இயற்பியல் வேதியியலின் அடித்தளத் தலைவராக நியமிக்கப்பட்டார்.  அங்கு இவர் 1989 ஆம் ஆண்டு  ஓய்வு பெறும் வரை வேதியியல் பேராசிரியராக பணியில் இருந்தார். Morrison, James Douglas (1924 - 2013), Encyclopaedia of Australian ScienceMorrison, James Douglas, AO, FAA, FRSE, FRACI (1924-2013), trove.nla.gov.au

பொருண்மை நிறமாலையியல் ஆய்வுகளுக்காக மோரிசன் நன்கு அறியப்பட்டார். முச்சேர்க்கை நான்மடங்கு பொருண்மை நிறமாலைமானியின்  கண்டுபிடிப்பாளர்களில் ஒருவராகவும் கருதப்படுகிறார். 

 மேற்கோள்கள் 

பகுப்பு:1924 பிறப்புகள்
பகுப்பு:2013 இறப்புகள்
பகுப்பு:வேதியியலாளர்கள்
பகுப்பு:ஆத்திரேலிய அறிவியலாளர்கள்